CELEX: 62012CN0412
Language: el
Date: 2012-09-11 00:00:00
Title: Υπόθεση C-412/12: Προσφυγή της 11ης Σεπτεμβρίου 2012 — Ευρωπαϊκή Επιτροπή κατά Κυπριακής Δημοκρατίας

24.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 366/24
            
         Προσφυγή της 11ης Σεπτεμβρίου 2012 — Ευρωπαϊκή Επιτροπή κατά Κυπριακής Δημοκρατίας
   (Υπόθεση C-412/12)
   2012/C 366/43
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Γ. Ζαββός, εκπρόσωπος, D. Düsterhaus, εκπρόσωπος)
   
      Καθής: Κυπριακή Δημοκρατία
   
      Αιτήματα
   
   
               —
            
            
               Να αναγνωριστεί ότι η Κυπριακή Δημοκρατία παρέβη τις υποχρεώσεις που υπέχει δυνάμει του άρθρου 14 της οδηγίας 99/31/ΕΚ (1) του Συμβουλίου της 26ης Απριλίου 1999 περί υγειονομικής ταφής των αποβλήτων, αφού δεν έχουν τεθεί εκτός λειτουργίας όλες οι χωματερές ανεξέλεγκτης διάθεσης αποβλήτων (ΧΑΔΑ) που λειτουργούσαν στην κυπριακή επικράτεια, ή δεν έχουν συμμορφωθεί με τις απαιτήσεις της οδηγίας.
            
         
               —
            
            
               Να καταδικαστεί η Κυπριακή Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
               —
            
            
               Σύμφωνα με το άρθρο 14 της οδηγίας 99/31/ΕΚ, οι υφιστάμενοι χώροι υγειονομικής ταφής, οι οποίοι λειτουργούν ήδη κατά το χρόνο ενσωμάτωσης της οδηγίας στο εθνικό δίκαιο, μπορούν να συνεχίσουν να λειτουργούν μόνο εφόσον ληφθούν τα απαραίτητα από την Ευρωπαϊκή νομοθεσία μέτρα έως τις 16 Ιουλίου 2009, διαφορετικά πρέπει να παύσει η λειτουργία τους.
            
         
               —
            
            
               Οι ίδιες οι Κυπριακές αρχές αναγνωρίζουν ότι από τις 115 ΧΑΔΑ (Χωματερές Ανεξέλεγκτης Διάθεσης Αποβλήτων, και που λόγω «ανεξέλεγκτου» χαρακτήρα της διάθεσης και διαχείρισης των αποβλήτων, δεν πληρούν τα κριτήρια του άρθρου 14 της οδηγίας 99/31/ΕΚ ώστε να μπορέσουν να εξακολουθούν να λειτουργούν) που λειτουργούσαν κάποτε στην κυπριακή επικράτεια, 2 παραμένουν ακόμα σε λειτουργία στις επαρχίες της Λευκωσίας και Λεμεσού, και δεν αναμένεται να τεθούν εκτός λειτουργίας πριν από τα μέσα του 2015 ή αρχές του 2016.
            
         
               —
            
            
               Παρατηρείται ότι σημειώθηκε κάποια βελτίωση ως προς τη διαχείριση των αποβλήτων στην κυπριακή επικράτεια, αυτό όμως συνέβη με σημαντική καθυστέρηση καθώς σύμφωνα με το άρθρο 14 της οδηγίας 99/31/ΕΚ τα απαραίτητα μέτρα θα έπρεπε να είχαν ολοκληρωθεί έως τις 16 Ιουλίου 2009, και παρόλα αυτά, όπως παραδέχονται οι κυπριακές αρχές, 2 ΧΑΔΑ εξακολουθούν να λειτουργούν ανεξέλεγκτα και ως εκ τούτου παραμένει η παραβίαση του άρθρου 14 της οδηγίας και δεν αναμένεται να παύσει τουλάχιστον για τα επόμενα 3 χρόνια.
            
         
      (1)  ΕΕ L 182, σ. 1